-Ugadeɣ tiyita n gma, tin n ucengu bniɣ fell-as. Tugna n yir tagmat; atmaten ur yesɛan ara assaɣen yelhan gar-asen, wa yekkat deg wa, mi ara k-yexdeɛ gma-k ur tebniḍ ara ɣef tiyita-s, ad-tlal teɛdawt gar watmaten, wa ur yessaram ayen yelhan i wayeḍ, mi ara k-yeḥsed gma-k ur ak-yettbuddu ara ayen yelhan, ma iwala trebḥeḍ ad ak-yefk tiyita. Deg yinzi-a gma d azamul n tdukkli, d twacult. Asugnen yellan deg-s d amazday; yiwet n tmuɣli ara tesɛu terbaɛt, d imanay ; yal yiwen ad yessugnen i yiman-is. D asugnen n tmuɣli n tmetti ɣer yir tagmat.